MTV Uutisten logo.
mtvuutiset.fi-sivusto.
**MTV Uutiset** (aiemmin **MTV3 Uutiset**) on MTV:n uutisbrändi. Saman nimen alla tuotetaan uutissisällöt ja -lähetykset niin televisioon, radioon kuin verkkoonkin. MTV Uutisten vastaava päätoimittaja on Tomi Einonen.

MTV Uutisten uutislähetyksiä ovat muun muassa *Seitsemän uutiset* ja *Kymmenen uutiset*, jotka lähetetään MTV3-kanavalla. Lisäksi saman kanavan *Huomenta Suomi*- ja *Viiden jälkeen* -ohjelmissa esitetään uutisia puolen tunnin välein.

Historia
--------

MTV:n omista uutisista viritettiin keskustelua vuonna 1977, mutta lupa niiden lähettämiseen tuli vasta 1980 kovan poliittisen kädenväännön jälkeen. Asiassa päätösvalta oli Yleisradion hallintoneuvostolla, jonka kokoonpano muodostui eduskunnan voimasuhteiden mukaan. SKDL ja SDP vastustivat kaupallisia TV-uutisia ja Kokoomus ja liberaalit kannattivat. Vaa’ankieliasemaan joutuneet Keskusta ja RKP jättivät kantansa aluksi avoimeksi. Keskustan silloisessa puoluekokouksessa käytiin sisäinen valtataistelu Johannes Virolaisen ja Paavo Väyrysen välillä. Puoluekokouksen tuloksena Keskusta ryhtyi kannattamaan MTV:n uutisia.  Puoluekokouksen päätös velvoitti porvarienemmistöisessä Ylen hallintoneuvostossa istuneet Keskustan edustajat kannattamaan luvan myöntämistä MTV:lle omaan uutistoimintaan, ja ensimmäiset *Kymmenen uutiset* nähtiin televisiossa 1. syyskuuta 1981.

Viimeiset uutiset Pasilasta lähetettynä nähtiin 10. tammikuuta 2023, jonka jälkeen MTV:n toiminta siirtyi Vallilan Konepajalle.

Television uutislähetykset
--------------------------

### Seitsemän uutiset

*Seitsemän uutiset* lähetetään joka päivä kello 19.00. Ensimmäiset sähkemuotoiset *Seitsemän uutiset* lähetettiin Kolmoskanavalla 3. syyskuuta 1990. Syksystä 2001 alkaen *Seitsemän uutisilla* on ollut samat uutisankkurit kuin *Kymmenen uutisilla*.

Aluksi *Seitsemän uutiset* tulivat nimellä *Uutisruutu*. *Uutisruutu* oli kymmenen minuutin sähkeuutislähetys, joka esitettiin kaikkina viikonpäivinä paitsi sunnuntaisin. Vuoden 1991 alussa *Uutisruudun* nimeksi vaihdettiin *Seitsemän uutiset*, syksyllä 1991 uutislähetystä alettiin lähettää myös sunnuntaisin. Tällöin arkilähetykset pidennettiin puolen tunnin mittaisiksi. Alkuvaiheessa ankkureina toimivat vuorotellen lähinnä Leena Pakkanen ja Ripsa Koskinen (nyk. Koskinen-Papunen). Vuodesta 1993 *Seitsemän uutisten* arkilähetyksillä on ollut *Kymmenen uutisten* tapaan kaksi ankkuria: yksi nainen ja yksi mies. Vuodesta 1998 myös viikonloppu- ja pyhäpäivälähetyksissä on kaksi ankkuria. *lähde?*

Vuosina 1998–2001 *Seitsemän uutisten* arkilähetyksillä oli aina samat uutisankkurit. Ankkureina toimivat Keijo Leppänen ja Ripsa Koskinen-Papunen. Jälkimmäisen ollessa äitiyslomalla hänen sijaisenaan toimi Maija Lehmusvirta. *lähde?*

Elokuun 2009 alusta *Seitsemän uutiset* ovat kestäneet 20 minuuttia joka arkipäivä ja sisältävät enemmän *Kauppalehden* tuottamia talousuutisia. Taloussisältö on korvannut *Kauppalehden talousuutiset* -ohjelman. Viikonloppuisin lähetysten kesto on 10 minuuttia. *lähde?*

### Kymmenen uutiset

*Kymmenen uutiset* on MTV3:n valtakunnallinen pääuutislähetys, joka lähetetään MTV3:lla joka päivä kello 22.

Vuosina 1993–2009 *Kymmenen uutiset* lähetettiin maanantaisin kello 21 *Yhdeksän uutisina* maanantai-illan elokuvan vuoksi. Maanantaista 5. tammikuuta 2009 alkaen *Kymmenen uutiset* alkoivat myös maanantaisin kello 22 ja maanantai-illan elokuva siirtyi MTV3:lta Sub-kanavalle 12. tammikuuta 2009. *lähde?*

*Kymmenen uutisilla* on samassa lähetyksessä kaksi ankkuria: yksi nainen ja yksi mies. Samaa formaattia on sovellettu myös *Seitsemän uutisiin* vuodesta 1993. 26.6.2016 nähtiin poikkeuksellinen lähetys, kun *Kymmenen uutiset* juonsi vain yksi uutisankkuri. Samassa lähetyksessä pitkäaikainen meteorologi Visa Salojärvi jäi eläkkeelle. *Kymmenen uutisille* tyypillistä on lyhyt loppukevennys, jonka jälkeen uutisankkurit vitsailevat tai juttelevat keskenään sekä hyvästelevät katsojat. Kymmenestuhannes *Kymmenen uutisten* lähetys esitettiin MTV3:lla 1. helmikuuta 2009.

#### Lähetysajat

Ensimmäisen kerran *Kymmenen uutiset* lähetettiin 1. syyskuuta 1981, ja lähetyksen ankkureina olivat Kaj Lindén ja Pirkko Arstila.

*Kymmenen uutiset* lähetettiin alusta lähtien 14. tammikuuta 1990 saakka seuraavasti:

* maanantaista perjantaihin TV2:ssa kello 22.00
* lauantaisin TV1:ssä kello 22.00
* sunnuntaisin ja pyhäpäivinä TV1:ssä kello 22.10

*Kymmenen uutiset* lähetettiin 15. tammikuuta 1990 alkaen vuoden 1992 loppuun saakka joka päivä TV2:ssa kello 22. Joskus saattoi kuitenkin olla poikkeava lähetysaika esimerkiksi suuren urheilutapahtuman, kuten kesällä 1990 jalkapallon MM-kisojen vuoksi. Uudenvuodenaattona 1992 *Kymmenen uutiset* lähetettiin MTV3-kanavan avajaisgaalan *Kanavanvaihtokarnevaalien* välissä sekä TV2:ssa että Kolmoskanavalla. Joskus satunnaisesti muulloinkin *Kymmenen uutiset* saatettiin vuonna 1992 esittää Kolmoskanavalla TV2:n lisäksi.

Vuosina 1993–2008 *Kymmenen uutiset* lähetettiin MTV3:lla tiistaista sunnuntaihin kello 22.00 sekä maanantaisin *Yhdeksän uutiset* -nimisenä kello 21.00. Maanantain aikaisempi lähetysaika johtui siitä, että maanantai-illat oli varattu elokuvalle. Yhdeksän uutiset lähetettiin viimeisen kerran 29. joulukuuta 2008, kun vuoden 2009 alusta MTV3:n maanantai-iltojen elokuvat siirtyivät Subille. Lisäksi vuosina 1993–1999 maanantai-illan elokuvan jälkeen esitettiin sähkemuotoinen *Myöhäisuutiset*.

#### Profiili

Vuoden 1981 alusta vuoden 1992 loppuun asti *Kymmenen uutisten* logo oli sininen viisarikello, joka näytti kymmentä, ja sen alla luki sana "uutiset" isoilla kirjaimilla. Kellologoa on käytetty kolmessa eri tunnusfilmissä. Vuosina 1988–1992 käytössä olleella tunnusfilmillä ehti olla kaksikin tunnussäveltä, joista uudempi otettiin käyttöön vuonna 1989. Vuodesta 1993 alkaen *Kymmenen uutisilla* on samanlainen profiili kuin MTV3:n muillakin uutislähetyksillä. 

Vuosina 1993–1997 käytössä olleessa tunnuksessa esiintyi muun muassa maailmankartta ja kello, joka näytti *Kymmenen uutisissa* kymmentä ja *Seitsemän uutisissa* seitsemää. Vuosina 1997–2001 tunnuksessa oli sinivihreä tausta jonne ilmestyi maapallo sekä valkoinen ja punainen nauha, josta muodostui luku 3. *Kymmenen/Seitsemän uutisten* tunnus pelkistyi 6. syyskuuta 2001 alkaen: kanavailmeen uudistumisessa pöllö muuttui läpinäkyväksi pöllön silmäksi. Uuden kanavailmeen rinnalla uudistui myös uutislähetysten grafiikka, jonka toteutti Novocom. Vuosina 2005–2013 tunnuksessa oli pöllönsilmä ja valkoisia palloja, joista muodostui maailmankartta. Vuosina 2013–2018 tunnuksessa liikkui MTV:n logopallo eri maiden nimien seassa. 

Uutisten seuraava tunnus otettiin käyttöön 15. joulukuuta 2018, ja samalla uusittiin MTV:n uutisstudioiden ilme. Ilme oli käytössä siihen saakka, kun MTV Uutisten toiminta muutti uuteen toimipaikkaan Helsingin Vallilaan tammikuussa 2023. Ensimmäiset Seitsemän ja Kymmenen uutiset uudesta studiosta lähetettiin 11. tammikuuta 2023.

MTV Uutiset LIVE
----------------

MTV Uutiset LIVE on MTV Katsomossa näkyvä uutislähetys, joka esittää uutisia ympärivuorokautisesti kaikkina viikonpäivinä. Pienin väliajoin siellä esitetään tiivistetysti *Minuutin uutiset*.
MTV Uutiset LIVE aloitti vuonna 2019.

Radiouutiset
------------

MTV toimittaa radiouutisia useille Bauer Median radiokanaville, kuten Radio Novalle, Radio Classicille ja Iskelmälle. MTV tuottaa radiouutisia kanaville viikon jokaisena päivänä. Uutisia lukevat radiotoimittajien lisäksi myös Seitsemän ja Kymmenen uutisten ankkurit.

Huhtikuun 2024 alussa MTV lopettaa radiouutiset ja 5. huhtikuuta 2024 alkaen tekoäly lukee STT:n toimittajien kirjoittamia uutisia Bauer Median radiokanavilla.

Päätoimittajat
--------------

* Jorma Miettinen (1981-1988)
* Erkki Juuri-Oja (1981–1992)
* Heleena Puukila (1981–1992)
* Riikka Takala (1981–1992)
* Pasi Salmikallio (1981–1992)
* Päivi Ahjopalo (1981–1992)
* Ilkka Ahjopalo (1981–1992)
* Tauno Äijälä (1988–1992)
* Pekka Hyvärinen (1993–1996)
* Juhani Pekkala (1996–2001)
* Merja Ylä-Anttila (2001–2018)
* Tomi Einonen (2018–)

Uutisankkurit
-------------

### Nykyiset uutisankkurit

* Ripsa Koskinen-Papunen (1991–2004, 2014–)
* Keijo Leppänen (1993–)
* Maija Lehmusvirta (1999–2001, 2005–)
* Kirsi Alm-Siira (2005–2016, 2017–)
* Antti Tuuri (2012–)
* Jaakko Loikkanen (2015–)
* Jan Andersson (2018–)
* Jesse Kamras (2017–)
* Eerikki Pitkänen (2018–)
* Teresa Meriläinen-Aho (2019–)
* Shahin Doagu (2019–)

### Entisiä uutisankkureita

* Pirkko Arstila (1981–2002)
* Tomi Einonen (1999–2017)
* Seppo Huhta (1993–2003)
* Aino Huilaja (2014–2019)
* Katja Kannonlahti (2007–?)
* Pekka Karhuvaara
* Leena Kaskela (1981–2004)
* Marja Lammi (1992)
* Kaj Lindén (1981–1996)
* Urpo Martikainen (1982–2010)
* Pirjo Nuotio (1983–2016, vakituisena vuodesta 1990)
* Marjo Lehikoinen (1999–2015, äitiyslomalla 2010–2011)
* Heikki Piuhola
* Riitta Snellman (1984–1992)
* Eeva Mikkonen (1996–2000)
* Ulla Rannikko
* Matti Rönkä (1986–1990)
* Silja Idänpään-Heikkilä ja Liina Idänpään-Heikkilä (2010–2018)
* Esko Tommola (1981–1995)
* Elsi Mustaniemi (Talousuutiset)
* Tapio Nurminen (Talousuutiset)
* Timo Väkimies
* Antti Sahlström
* Anne Sjöholm
* Heli Uusimaa
* Tuomas Forsell
* Peter Nyman (2010–2018)
* Rita Strömmer (1998–2020)

Meteorologit
------------

### Nykyiset meteorologit

* Aleksi Jokela (2012–)
* Jenna Salminen
* Joonas Koskela (2023–)
* Miina Manninen (2010–)
* Mette Mannonen (2000–)
* Markus Mäntykannas (2013–)
* Pekka Pouta (1991–)
* Liisa Rintaniemi (2003–)

### Entisiä meteorologeja

* Visa Salojärvi (2000–2016)
* Juha Föhr
* Petri Takala (1998–2011)
* Joanna Rinne (2009–2010)
* Lea Saukkonen (1989–2000)

Toimittajat ja kirjeenvaihtajat
-------------------------------

### Nykyiset toimittajat

|  |  |  |
| --- | --- | --- |
| * Antonia Berg
* Antti Mälkönen
* Anu Korhonen
* Heikki Piuhola
* Jaakko Loikkanen
* Janne Hopsu
* Joonas Lepistö
 | * Juha Kaija
* Kalle-Ville Lahtinen
* Kari Pyrhönen
* Keimo Lehtiniemi
* Kitta Ahlfors
* Mika Tommola
* Mirja Kivimäki
* Outi Airola
 | * Päivi Mäki-Petäjä
* Raija Kantomaa
* Tiia Palmén
* Vesa Kallionpää
* Pekka Lehtinen
* Eeva Lehtimäki
 |

### Nykyiset kirjeenvaihtajat

* Mari Karppinen (Yhdysvaltain kirjeenvaihtaja)
* Heikki Piuhola (EU-kirjeenvaihtaja)
* Petri Saraste (Itä-Euroopan ja Aasian kirjeenvaihtaja)

Kirjallisuutta
--------------

* Lyytinen, Jaakko: *Kun pöllö sai siivet. MTV:n uutisten historia.* Porvoo 2006. ISBN 9789513137939.

Lähteet
-------

1. ↑  MTV:n tv-kanavien ilmeet uudistuvat - maksukanavat ilmaiskatseluun *Marmai*.  14.10.2013. Viitattu 10.11.2018.
2. ↑  Tomi Einonen nimitetty MTV:n uutistoiminnan johtoon *MTV Uutiset*.  21.6.2018. Viitattu 10.11.2018.
3. ↑  Johanna Latvala: Tomi Einonen valittiin MTV Uutisten uudeksi vastaavaksi päätoimittajaksi *Yle Uutiset*.  21.6.2018. Viitattu 10.11.2018.
4. ↑  MTV Uutiset nimitti uuden toimituspäällikön *MTV Oy*.  21.10.2014. Viitattu 10.11.2018.
5. ↑  Lyytinen, Jaakko: "IV: Kamerakierroksista uutisvirtaan, Television alkuvuosikymmenet tiedon välittäjänä ja keskustelun herättäjänä", *Television viisi vuosikymmentä*, s. 187-189. Helsinki: Suomalaisen Kirjallisuuden Seura, 2007. ISBN 978-951-746-939-5.
6. ↑  Raija Alanen: Pirjo Nuotio yli 20 vuotta uutisankkurina *Apu*.  7.9.2006.  Arkistoitu 12.10.2006. Viitattu 9.1.2010.
7. ↑  Anne-Maria Latikka (toim.): *Puoli vuosisataa: Mitä Missä Milloin -juhlakirja*, s. 172. Helsinki: Otava, 1999.
8. 1 2  Einonen, Tomi: Vastaavalta päätoimittajalta: Maikkarin muutto on merkkipaalu suomalaiselle medialle *MTV Uutiset*.  11.1.2023. Viitattu 28.1.2023.
9. ↑  MTV Oy:n tarina MTV Media.  Arkistoitu 15.10.2013. Viitattu 15.10.2013.
10. ↑  Muistatko nämä hullunkuriset loppukevennykset? Mika Tommola paljastaa suosikkinsa *Studio55*.  29.10.2012. Viitattu 10.11.2018.
11. ↑  MTV:n Kymmenen uutisilla jo huikeat 10 000 lähetystä *MTV Uutiset*.  1.2.2009. Viitattu 10.11.2018.
12. ↑  Haapsaari, Mona: Suuri paljastus edessä: Tältä näyttää MTV Uutisten harppaus uudelle aikakaudelle – oppia maailmalta isojen televisioyhtiöiden uutisstudioista *MTV Uutiset*.  14.12.2018. Viitattu 28.1.2023.
13. ↑  Saarinen, Reija: MTV Uutisten tuottamat radiouutiset Bauer Median radiokanaville - äänessä myös tutut uutisankkurit *Radio Nova*.  4.12.2020. Viitattu 3.4.2024.
14. ↑  Kiviranta, Varpu: MTV:n radiouutiset korvataan tekoälyn lukemilla uutisilla *Yle Uutiset*.  3.4.2024. Viitattu 3.4.2024.
15. ↑  Jussi Karjalainen: MTV 3:n päätoimittajaksi Pekka Hyvärinen *HS*.  8.10.1992. Viitattu 10.11.2018.
16. ↑  Merja Ylä-Anttila *MTV Oy*.  28.10.2013. Viitattu 10.11.2018.
17. ↑  MTV-1 - Mainoskatkot / MTV Lopettaa, TV1 Jatkaa / TV-uutiset / Päivän Lopetus ja Muuta (17.8.1992) *Yleisradio / Internet Archive*.  2.2.2021. Viitattu 9.4.2024.
18. ↑  Tällainen on MTV3:n uusi meteorologi - "Sinnikkyys palkittiin" *MTV Uutiset*.  20.3.2012. Viitattu 10.11.2018.
19. ↑  Tässä on MTV3:n uusi meteorologi – Haaveissa tornadojahti *MTV Uutiset*.  14.5.2013. Viitattu 10.11.2018.
20. ↑  Missä he ovat nyt: Meteorologi, joka käveli kohti kameraa – hiuksista valtava palautevyöry *MTV Uutiset*.  25.9.2015. Viitattu 10.11.2018.
21. ↑  Jarno Miettinen: Kun maailmalla kuohuu, MTV Uutisten uusi kirjeenvaihtaja Heikki Piuhola kertoo siitä suomalaisille: "Haluaisin olla Euroopan Mari Karppinen" *mtvuutiset.fi*.  21.12.2019. Viitattu 7.5.2020.

Aiheesta muualla
----------------

* MTV Uutisten kotisivut
* *Seitsemän uutiset* MTV:n suoratoistopalvelussa (Arkistoitu – Internet Archive)
* *Kymmenen uutiset* MTV:n suoratoistopalvelussa (Arkistoitu – Internet Archive)
* Vanhoja inserttejä MTV:n uutislähetyksistä (Arkistoitu – Internet Archive)
* Uutislähetys 360° Kamerakulman saa päättää itse
* Uutislähetys 360° Laajakulma